Министър Николай Нанков: Най-късно през април 2019 г. трябва да има издадено разрешение за строеж и избран изпълнител за Лот 3.2 на АМ „Струма“ - SofiaPress
Начало / България / Инфраструктура / Министър Николай Нанков: Най-късно през април 2019 г. трябва да има издадено разрешение за строеж и избран изпълнител за Лот 3.2 на АМ „Струма“
Министър Николай Нанков: Най-късно през април 2019 г. трябва да има издадено разрешение за строеж и избран изпълнител за Лот 3.2 на АМ „Струма“
Редактор 22.06.2017	Инфраструктура Напишете коментар 46 Разглеждания
До април месец 2019 г. трябва да има издадено разрешение за строеж и избран изпълнител за Лот 3.2 на АМ „Струма“. Това предвижда песимистичният вариант за реализация на проекта, съобщи министърът на регионалното развитие и благоустройството Николай Нанков в Брюксел днес.
Заедно с министрите на околната среда и водите Нено Димов, и на туризма Николина Ангелкова, представиха напредъка в реализацията на проекта за доизграждане на магистралата на работни срещи с комисарите по регионална политика Корина Крецу и по околна среда и води Кармену Вела.
Министър Нанков подчерта, че просрочването ще затрудни вместването на проекта в периода на допустимост на разходите по Оперативна програма „Транспорт и транспорта инфраструктура“, който е до месец декември 2023 година.
Николай Нанков напомни, че като приоритетен от жури от представители на браншови организации, научните среди и неправителствени организации, от икономическа и технологична гледна точка, бе оценен полуизточният вариант за реализация на Лот 3.2 на АМ „Струма“. Той предвижда запазване на едната част на трасето през Кресненското дефиле със съответните екологични мерки по съоръжения, които да предпазват биоразнообразието в обхвата на пътя, и изнасянето на движението в обратна посока източно от дефилето с две ленти в посока София – Солун, като при изкачването е планирана и трета лента.
Имаме пълно съдействие от страна на ресорните еврокомисари. Има вариант за пренасочване на средствата към други обекти с техническа готовност в северна България, но АМ „Струма“ за нас е геостратегически проект и България ще я изгради с национални или европейски средства, коментира регионалният министър.
По Лот 3.1. нямаме проблеми, освен този с изчезналите документи от АПИ в мандата на служебното правителство за обществената поръчка на тунел „Железница“, коментира министърът. Там до края на месеца ще рестартираме процедурата със съкратени срокове, за да наваксаме закъснението от почти една година в изоставането, допълни той. Работи се по Лот 3.3 от Струмяни до Сандански, като има и предсрочно изпълнени дейности от изпълнителя, съобщи още регионалният министър.
Преди Комисията подготви нови правила за прозрачност за посредниците в областта на данъчното планиране
След Интердисциплинарният експеримент „Мултиполис – Образите на града” продължава с Програма гостуващи артисти
Стартира възобновяването на още 10 км от пътя Кубрат – Тутракан
На 21 юли започва рехабилитацията на още 9,77 км от път II-49 Търговище – Разград. …